Nokias papīrfabrika

thumb|right|240px|Nokias papīrfabrika 2015. gadā

**Nokias papīrfabrika** ir Somijas papīrfabrika, kas pieder Zviedrijas uzņēmumam *[[Essity]]*. Tā atrodas Nokiā. Ražotnē ir divas papīra mašīnas, kas ražo higiēnas papīru, izlaižot līdz  produkcijas gadā.

Līdz 2014. gadam Nokias papīrfabrika bija kapitālsabiedrība ***SCA Tissue Finland Oy*** (agrākie nosaukumi *Nokian Paperi*, *Fort James Suomi*, *Georgia Pacific Finland*, *Georgia-Pacific Nordic*), kas piederēja *[[Svenska Cellulosa Aktiebolaget SCA]]* (*SCA*). 

## Vēsture
Ražotnes pirmsākumi sniedzas līdz 1865. gadam, kad Somijas Senāts deva atļauju Fredrikam Idestamam (*Fredrik Idestam*) būvēt celulozes fabriku pēc nesen vācieša Heinriha Feltera (*Heinrich Voelter*) izstrādātas metodes. Līdz tam laikam papīru ieguva no lupatām, bet Idestams piedāvāja ražošanā izmantot koksni. Celulozes fabrika Tamperē pie Tammerkoski kanāla darbu sāka 1866. gadā.
1868. gadā Idestams uzbūvēja otru fabriku pie Nokias pie Nokianvirtas upes, kura bija bagātāka ar ūdens resursiem. Drīz visa ražošana bija pārcelta uz Nokiu. 1871. gadā Idestams kopā ar savu draugu valstsvīru Leo Mēšelinu (*Leo Mechelin*) izveidoja kapitālsabiedrību ***Aktiebolag Nokia***. Nokias muiža un Nokias krāces, kuras bija iegādājies Mēšelins, kopā ar Idestama fabrikām tika apvienotas jaunajā uzņēmumā. Idestamam piederēja vairāk nekā puse *Nokia* kapitāldaļu. Idestams nodarbojās ar uzņēmuma vadīšanu, bet Mēšelins palīdzēja kapitāla piesaistīšanā.
1880. gadā uzstādīta pirmā papīra mašīna. 1885. gadā celuloze sākta iegūt sulfītu procesā. Ja sākotnēji uzņēmumā ražotā celuloze tika izmantota arī citās papīrfabrikas, tad jau 1880. gadu beigās *Nokia* papīrā pārstrādāja visu uzņēmumā ražoto celulozi.

Līdz 1902. gadam uzcelta hidroelektrostacija, un tās pakalpojumi tika piedāvāti arī blakus esošiem uzņēmumiem. Viens no tādiem bija gumijas izstrādājumu ražotājs *Suomen Gummitehdas Oy* (vēlāk *Suomen Kumitehdas*). 
Pēc Pirmā pasaules kara un Pilsoņu kara *Nokia Ab* bija gandrīz bankrotējis, tāpēc 1918. gadā *Suomen Gummitehdas* iegādājās tā vairākumu akciju, lai nodrošinātu sava uzņēmuma nepārtrauktu elektroapgādi.

thumb|right|150px|1960. gados ražotais tualetes papīrs
1960. gados *Nokia* papīra ražošana tika koncentrēta uz higiēnas papīra ražošanu

1967. gadā *Suomen Kumitehdas Oy* apvienojās ar *Suomen Kaapelitehdas Ab* un *Nokia Ab*, izveidojot ***Oy Nokia Ab*** (tagad zināma kā *[[Nokia|Nokia Oyj]]*).

1980. gadu beigās — 1990. gadu sākumā, kad no *Nokia* piedzīvoja nopietnas finanšu problēmas, uzņēmums nolēma atstāt tikai telesakaru biznesu, visas pārējās nozares pārdodot. 1989. gadā papīra ražošana atdalīta atsevišķā uzņēmumā ***Nokian Paperi Oy*** un pārdots ASV papīra ražotājam *James River*. Pēc mātes uzņēmuma reorganizācijas 1997. gadā *Nokian Paperi* tika pārdēvēts par ***Fort James Suomi Oy***. Pēc tam, kad *Fort James* pārgāja ASV uzņēmuma *[[Georgia-Pacific]]* īpašumā, Somijas uzņēmums 2001. gadā pārdēvēts par ***Georgia Pacific Finland Oy***. 2005. gadā pārdēvēts par ***Georgia-Pacific Nordic Oy***.

*Georgia-Pacific Nordic Oy* ietilpa meitas uzņēmumi: *Georgia-Pacific Scandinavia AB* (Zviedrija), *Georgia-Pacific Scandinavia A/S* (Dānija), *Georgia-Pacific Scandinavia AS* (Norvēģija), *Ikaalisten Teollisuuspal-Velu Oy* (Somija), *Ivandom Holding Oy* (Somija), *Nokian Palkallispal-Velut Oy* (Somija), *ZAO Georgia-Pacific* (Krievija).

2012. gada 19. jūlijā *Georgia-Pacific Nordic* kopā ar visu *Georgia-Pacific* Eiropas higiēnas papīra nodaļu pārdots Zviedrijas uzņēmumam *[[Svenska Cellulosa Aktiebolaget SCA|SCA]]*.
2012. gada 14. decembrī tas pārdēvēts par ***SCA Tissue Finland Oy***.

Uzņēmums ražoja higiēnas papīru ar zīmoliem *Lotus Soft Embo*, *Royal*, *Luonnonystävän* (tualetes papīrs), *Emilia* (papīra dvieļi), *Nessu* (kabatlakatiņi) un *Lotus Professional* (salvetes).

2014. gadā *SCA* reorganizēja savus meitas uzņēmumus Somijā, apvienojot uzņēmumā *Oy SCA Hygiene Products Ab* (tagad *[[Essity|Oy Essity Finland Ab]]*. 2014. gada 31. martā *SCA Tissue Finland Oy* tika dzēsts no komercreģistra.

Nokias papīrfabrika turpināja darbu *Essity* grupā.

## ''SCA Tissue Finland'' Latvijā
2005. gada 23. martā reģistrēta *Georgia-Pacific Nordic Oy* filiāle Latvijā. 2013. gada 7. februārī tā pārdēvēta par *SCA Tissue Finland Oy* filiāli Latvijā, bet 2013. gada 30. maijā likvidēta.

## Atsauces

## Skatīt arī
* *[[Nokia]]*
* *[[Svenska Cellulosa Aktiebolaget SCA]]*
* *[[Essity]]*

## Ārējās saites
* ''Essity'' hihiēnas papīra ''Lotus'' vietne somu valodā